Myndarlegur hópur úr Framhaldsdeild Bændaskólans á Hvanneyri frá árinu 1973 var á Hvanneyri nú um helgina ásamt mökum . Minntust þess að nú eru liðin 40 ár síðan hópurinn útskrifaðist . Nokkrir starfsmenn frá þessum tíma komu og fögnuðu tímamótunum með nemendunum fyrrverandi . Bjarni Guðmundsson á Hvanneyri var byrjaður að kenna við skólann þegar þetta var . Hann skrifar m.a. um hópinn á Sveitasímasíðu hópsins ( e. Facebook ) : „ Eftirminnilegur hópur um margt , þó ekki væri fyrir annað en að í honum voru jafnfleiri húmoristar en öðrum " Framhaldsdeildum " þessara ára . Einn þeirra lýsti t.d. deildarbróður sínum þannig að svo útskeifur væri hann að maður sæi ei á fótaburði hans hvort hann væri að fara eða koma . Hver þeirra á þegar að baki æviverk innan landbúnaðar sem munar um og sér líklega betur stað en margra annarra frá sama skóla , þótt illt sé og raunar ósanngjarnt að setja á dóma um það . Ég fékk að æfa mig í háskólakennslu á þeim hvað fyrstum og er nú þakklátur fyrir þá reynslu , “ skrifar Bjarni .